Ωίδιο σε τριανταφυλλιά - Ρώτα το Κηπολόγιο\nΩίδιο σε τριανταφυλλιά\nΚηπολόγιο για ωίδιο σε τριανταφυλλιά η βιολογική καταπολέμηση με γάλα, σε αναλογία 1:9 δηλαδή 1 μέρος γάλα: 9 μέρη νερό, 2 φορές την εβδομάδα με ψεκασμό ημέρες που δεν πρόκειται να βρέξει έχει αποτελέσματα ή εξαρτάται από το πόσο έχει προχωρήσει η προσβολή; Ποια είναι η γνώμη σου;Να προτιμήσουμε το θειάφι; Θα ήθελα μια απάντηση σύντομα αν είναι δυνατόν γιατί είναι κάτι που αν αντιμετωπιστεί έγκαιρα είναι καλύτερα. Ευχαριστώ εκ των προτέρων!\nστάλθηκε 08 Απρ '16, 10:45\nμετατροπή σε ερώτηση 08 Απρ '16, 11:23\nΚαλά έκανες...σε έβαλα σε κόπο να την κάνεις ξεχωριστή ερώτηση αλλά πιανόταν από τη συμβουλή σου εκεί για εφαρμογή εκείνου του μυκητοκτόνου. Αναμένω την απάντηση σου...\n(08 Απρ '16, 11:29) Δάφνη\nΚάνουμε νέες ερωτήσεις για να τις βλέπουν όλοι. Αλλιώς χάνονται στο διάστημα.\n(08 Απρ '16, 11:37) kipologio\nΔεν έχω χρησιμοποιήσει ποτέ αυτό το μείγμα για ωίδιο, άρα δεν έχω καμία άποψη αν έχει αποτέλεσμα. Υποθέτω πως δεν έχει. Το θειάφι είναι καλή λύση, αλλά όχι όταν έχει πολλύ ζέστη.\nΈτσι κι αλλιώς είναι η εποχή του ωιδίου. Όσα φυτά είναι να πάθουν, θα πάθουν. Και μόλις ανέβει η θερμοκρασία >28C θα σταματήσει να αναπτύσσεται μόνο του.\nΑν η προσβολή είναι πολύ μεγάλη, τότε κλαδεύεις, πετάς τα κλαδιά, απολυμαίνεις το κλαδευτήρι.\nαπαντήθηκε 08 Απρ '16, 11:28\nΣε ευχαριστώ. Δηλαδή πέρα αυτού γενικά πιστεύεις ότι όλα αυτά τα βιολογικά μείγματα δεν έχουν ουσιαστικό αποτέλεσμα;\n(08 Απρ '16, 11:32) Δάφνη\nΚαι το θειάφι βιολογική αντιμετώπιση είναι. Γενικά πιστεύω ότι τα βιολογικά έχουν αποτέλεσμα. Μίλησα συγκεκριμένα για το γάλα που ρώτησες ότι αμφιβάλλω, αλλά δεν έχω και άποψη.\n(08 Απρ '16, 11:38) kipologio\nΘα κόψουμε τα πολλά πολλά, θα ψεκάσουμε σήμερα και τη Δευτέρα με αυτό το αραιωμένο γάλα (ή δε θα κάνει τίποτα ή κάτι θα κάνει) και Τρίτη Τετάρτη θα θειαφίσουμε. Για το θειάφισμα έχεις καμιά οδηγία; Το πιστεύεις ότι δεν έτυχε να το ξανακάνω;\nΚαι κάτι τελευταίο για να λυθούν όλες οι απορίες. Εννοείς ότι μπορούμε να το αφήσουμε να κάνει τη ζημιά και άμα ανέβει η θερμοκρασία πάνω από τη θερμοκρασία που είπες θα φύγει μόνο του...δηλαδή θα μπορούσε να είναι η μοναδική μας παρέμβαση το κόψιμο των προσβεβλημένων μερών;\n(08 Απρ '16, 11:47) Δάφνη\nΠράγματι αυτό σκέφτηκα κι εγώ το θειάφι είναι βιολογική καταπολέμηση και αυτή.\n(08 Απρ '16, 11:49) Δάφνη\nΜε την άνοδο της θερμοκρασίας δεν είναι πια ευνοϊκές οι συνθήκες, και έτσι δεν εξαπλώνεται άλλο πια. Αυτό δε σημαίνει ότι θα ξαναγίνουν πράσινα τα άσπρα ταλαιπωρημένα φύλλα.\nΕσύ αποφασίζεις τι θα κάνεις. Δεν μπορώ να σου πω, ούτε καν έχω δει τα φυτά σου.\nΤο θειάφι το κάνεις επίπαση.\n(08 Απρ '16, 14:40) kipologio\n(08 Απρ '16, 16:28) Δάφνη\nΈχω δοκιμάσει το γάλα σε ορτανσία και δεν είχε αποτέλεσμα. Το θειάφι βοηθάει αλλά προληπτικά.\nαπαντήθηκε 08 Απρ '16, 14:40\nενα κουταλακι γλυκου σοδα σε ενα λιτρο νερο ,αν και εχει αγριεψει πολυ το ωιδιο εγω εριξα προληπτικα μυκητοκτονο και παλι το μαυρο της το χαλι εχει\n(08 Απρ '16, 20:37) ahnte\nΗ ερώτηση έγινε: 08 Απρ '16, 10:45\nΤην είδαν: 1,196 φορές\nΤελευταία αλλαγή: 08 Απρ '16, 20:37\nΟξυζενέ στα φυτά (Η2Ο2)


Ενώ ζητείται λύση για τις προπονήσεις - SportDrama\nΜαταιώθηκε το φιλικό και η διαμαρτυρία για την αδιαφορία των αρμοδίων\n-Φαίνεται πως τελικά ακόμη και σήμερα όταν κάποιος ψάχνει ένα τρόπο να διαμαρτυρηθεί για κάποιο δίκαιο αίτημα του και αυτό συγκρούεται με τα …άνωθεν συμφέροντα, τότε υπάρχουν πάντα οι τρόποι να σβήνει η διαμαρτυρία. Σύμφωνα λοιπόν με πληροφορίες που διέρρευσαν στο παρασκήνιο και που δεν είναι φυσικά δυνατόν να διασταυρωθούν, η πρόθεση των διοικούντων της ΠΑΕ Δόξα να γνωστοποιήσουν στο πανελλήνιο, την απαξίωση και την αδιαφορία των αρμοδίων πάνω στο θέμα του γηπέδου της ομάδας, ενόχλησε κάποιους που κατάφεραν να ματαιώσουν το Σαββατιάτικο φιλικό με την Καβάλα.\nΈτσι δεν θα γίνει το κομβόϊ διαμαρτυρίας των δραμινών που με τον τρόπο αυτό ήθελαν να διατρανώσουν την αγανάκτηση τους. Παράλληλα δεν θα γίνει και το πρώτο πραγματικά δυνατό τεστ για τους «μαυραετούς» που πλέον ψάχνουν άλλο αντίπαλο, χωρίς όμως πολλές ελπίδες αφού τα προγράμματα των ομάδων είναι σχεδόν όλα κλειστά και οι μέχρι στιγμής απαντήσεις αρνητικές.\nΑκόμη και αν δεχθούμε ότι η αιτία της ματαίωσης δεν είναι αυτή, αλλά η επίσημη εκδοχή της καβαλιώτικης ΠΑΕ, που σημάνει αδιαφορία σε μια καλή είσπραξη (θα έδιναν παρών πολλές εκατοντάδες δραμινών), πάλι το όλο θέμα από μόνο του υποδηλώνει ότι κάποιοι δεν θέλουν να υπάρχει στην Δράμα μια ομάδα με δυναμική υπόσταση και προδιαγραφές αντίστοιχες του ονόματος και της ιστορίας που αντιπροσωπεύει. Να σημειώσουμε ότι με σχετικό της φαξ (το ζήτησαν οι διοικούντες της Δόξας) η ΠΑΕ Καβάλα ενημέρωσε ότι : «Λόγω αλλαγής του προγράμματος των φιλικών μας αγώνων , σας ενημερώνουμε ότι ακυρώνεται το μεταξύ μας φιλικό το Σάββατο 21 Αυγούστου 2010 και ώρα 20.30’ στην Καβάλα»\nΩστόσο ακόμη και αν μια τέτοια προσπάθεια των δραμινών, μπορούσε να ακυρωθεί με το αιτιολογικό της απαγόρευσης των οπαδικών μετακινήσεων, τρόποι να εκδηλωθεί μια διαμαρτυρία υπάρχουν πολλοί.\n-Ο πρόεδρος της δραμινής ΠΑΕ Θανάσης Σάμιος, είναι γνωστός πλέον για το πείσμα του και την εμμονή του στην στήριξη των επιλογών του. Αυτονόητο πως σε καμία περίπτωση δεν πρόκειται να δεχθεί να συνεχιστεί αυτό που κάποιοι δεν θέλουν να επιτρέψουν. Την δημιουργία μιας Δόξας δυνατής με την υπόσταση που ονειρεύονται όλοι. Το δικό της προπονητικό κέντρο και μια λειτουργία που θα δημιουργεί τις προϋποθέσεις και θα έχει τις προδιαγραφές μιας πορείας πρωταγωνιστή και όχι άλλο πια κομπάρσου.\n-Καθώς το αγωνιστικό κομμάτι με ότι έχει να κάνει με την προετοιμασία και το στήσιμο της φετινής ομάδας συνεχίζεται και βρίσκεται σε ένα σημείο όπου αυτό που δικαιούται είναι η πίστωση χρόνου, μοιραία σε πρώτη μοίρα περνάνε τα υπόλοιπα, περιφεριακής υφής, θέματα. Και πρώτο σε αυτή τη λίστα είναι σίγουρα το γηπεδικό.\n-Ο Γρηγορίου είναι ένας νέος και φερέλπις τεχνικός ο οποίος ήρθε στην Δράμα για να πετύχει το δικό του στοίχημα και να χτίσει το επόμενο σκαλοπάτι στην δική του καριέρα.\nΌμως δεν έχει τους συναισθηματικούς δεσμούς και την «κατανόηση» του προκατόχου του Κώστα Βασιλακάκη που με ιώβεια υπομονή πάλευε στην περσινή αγωνιστική περίοδο με ότι πιο αντίξοο μπορούσε να βγει στην καθημερινότητα της ομάδας. Να μην παραξενευτούν λοιπόν κάποιοι αν σε συνέχεια μιας τέτοιας κατάστασης τον δουν να παίρνει ακραίες αποφάσεις που είναι το τελευταίο που χρειάζεται αυτή τη στιγμή η Δόξα.\nΟ Γρηγορίου ήρθε με την προοπτική να κάνει μια ομάδα που θα έχει προοπτική. Κάτι τέτοιο όμως είναι από δύσκολο έως απίθανο να γίνει όταν δεν υπάρχουν οι κατάλληλες συνθήκες να δουλέψει αυτός οι συνεργάτες του και οι ποδοσφαιριστές του.\nΌταν δεν υπάρχει ένας σωστός χώρος να προπονηθεί η ομάδα και τυραννιέται στα διάφορα γήπεδα-χωράφια του νομού, τότε κανείς δεν μπορεί να έχει την απαίτηση να δει έργο. Και ο Γρηγορίου με την ομάδα του θέλει να κάνει έργο.\n-Αυτή την στιγμή όσο και αν αυτό δεν αρέσει στον πολύ κόσμο, η πραγματικότητα είναι ότι η σημερινή Δόξα είναι μια επαρχιακή ομάδα με ένα γήπεδο που στην δεκαετία του ’80 ήταν ένα μέσο γήπεδο της περιφέρειας. Από τότε πέρασαν τρεις δεκαετίες, όλα πήραν το δρόμο της προόδου, το γήπεδο όμως της Δόξας παρέμεινε όπως ήταν. Ένα γήπεδο μισοχτισμένο, τυφλό για νυχτερινούς αγώνες, με εμφανέστατα τα ίχνη της εγκατάλειψης. Και στο αίτημα του κόσμου της ομάδας άλλα και των απανταχού δραμινών που θέλουν κάτι αξιοπρεπέστερο για την ομάδα-σύμβολο του νομού, τα αυτιά των αρμοδίων είναι ερμητικά κλειστά και οι προθέσεις τους εκφράζονται επαρκέστατα από μία λέξη : ΑΔΙΑΦΟΡΙΑ!\n-Ο Μπάμπης Νικολαΐδης εγκατέλειψε την προσπάθεια του απογοητευμένος από την αδιαφορία που εισέπραξε σαν αποπληρωμή των αρχικών υποσχέσεων για στήριξη που είχε πάρει. Το ίδιο άρχισε να συμβαίνει και με τον Θανάση Σάμιο που και αυτός με την σειρά άρχισε να γεύεται την αίσθηση της εγκατάλειψης όλων εκείνων που μήνες πριν τον είχαν γεμίσει με υποσχέσεις για συμπαράσταση. Η μοναχική πορεία αυτών των περιπτώσεων όσο και αν κάποιοι –ίσως μεταξύ αυτών και ο Σάμιος- έχουν δείξει πως αντέχουν , είναι πάντα με ημερομηνία λήξης καθώς η μοναξιά αποδυναμώνει κάθε διάθεση προσφοράς. Αν λοιπόν κάποιοι θέλουν στην Δόξα του νομού τους να υπάρχει ένα διοικητικό σχήμα που να μπορεί να εμπνεύσει ελπίδα στον κόσμο της Δράμας, να σταθούν δίπλα και να στηρίξουν την προσπάθεια. Και η όποια επιτυχία θα δώσει και στους ίδιους μερίδιο να καρπωθούν. Ο κόσμος έχει αισθητήρια και μπορεί να αποδώσει την ευγνωμοσύνη του σε όσους στάθηκαν από μπροστάρηδες μέχρι απλοί συμπαραστάτες στην προσπάθεια. Και η αγάπη του κόσμου είναι πάντα η μεγαλύτερη ανταμοιβή.


H γυναίκα που ανακυκλώνει κομμάτια πλαστικό και τα μετατρέπει σε τούβλα - Queen.gr\nH γυναίκα που ανακυκλώνει κομμάτια πλαστικό και τα μετατρέπει σε τούβλα\nΤο υλικό που δημιουργεί είναι πιο σκληρό και από τσιμέντο.\nΔεν είναι μυστικό ότι η ανακύκλωση πλαστικών κάνει καλό για τη Γη μας. Όταν δεν ανακυκλώνονται, τα πλαστικά μιας χρήσης φράζουν τις χωματερές και τα σκουπίδια στους μένουν ανεξέλεγκτα στους δρόμους της πόλης.\nΑυτό είναι ένα πρόβλημα που αντιμετωπίζουν οι περισσότερες χώρες σε ολόκληρο τον κόσμο, γι' αυτό και η νεαρή μηχανικός δομικών υλικών από την Κένυα, Nzambi Matee, αποφάσισε να κάνει κάτι γι΄αυτό στην πατρίδα της στο Ναϊρόμπι. Αποφάσισε να εφεύρει τη δική της καινοτόμο λύση για να προωθήσει την ανακύκλωση των πλαστικών. Η Nzambi Matee ίδρυσε την Gjenge Makers, μια επιχείρηση που μετατρέπει τα πλαστικά υλικά σε βιώσιμα, εξαιρετικά ανθεκτικά δομικά υλικά χρησιμοποιώντας μηχανήματα που σχεδιάστηκαν από την ίδια τη Matee.\nΤα πολύχρωμα τούβλα που δημιουργεί είναι ισχυρότερα από το σκυρόδεμα και έχουν κερδίσει γρήγορα την παγκόσμια προσοχή των κατασκευαστών - συμπεριλαμβανομένων των Ηνωμένων Εθνών-.\nΑπογοητευμένη από την αργή ανακύκλωση του δήμου της περιοχής της, η Matee είπε στο Reuters, «κουράστηκα να είμαι στο περιθώριο». Με το υπόβαθρο της στις επιστήμες των υλικών, η νέα επιχειρηματίας σχεδίασε ένα σύστημα που μετατρέπει το πολυαιθυλένιο υψηλής πυκνότητας, το πολυαιθυλένιο χαμηλής πυκνότητας και τα πλαστικά πολυπροπυλενίου σε στερεά τούβλα. Ίδρυσε λοιπόν την εταιρία Gjenge Makers στο Ναϊρόμπι για να θέσει σε εφαρμογή αυτήν τη διαδικασία. Η εταιρεία αγοράζει πλαστικά που χρειάζονται ανακύκλωση. Η Matee εξηγεί, «Υπάρχουν τόσα πολλά απόβλητα που δεν μπορούν να επεξεργαστούν πια, δεν μπορούν να ανακυκλωθούν από τις εταιρίες ανακύκλωσης. Εδώ είναι που ερχόμαστε εμείς», λέει η Nzambi Matee.\nΗ δημοσίευση κοινοποιήθηκε από το χρήστη Gjenge Makers Ltd (@gjenge_makers)\nΤα πλαστικά τεμαχίζονται και συνδυάζονται με άμμο. Υπό υψηλή θερμότητα και συμπίεση, το νέο υλικό διαμορφώνεται σε πολύχρωμα τούβλα διαφορετικού μεγέθους και πάχους. Αυτά τα τούβλα έχουν δοκιμάσει και είναι 5-7 φορές πιο ανθεκτικά από το τσιμέντο. Είναι ιδανικά για την κατασκευή τοίχων, πλακόστρωτων δρόμων και άλλων διακοσμητικών κατασκευαστικών εξωτερικών χώρων. Επίσης είναι και πολύ προσιτά στην τιμή τους: κοστίζουν μόνο 7,70 $ ανά τετραγωνικό μέτρο.\nΑπό την έναρξη της παραγωγής το 2017, το εργοστάσιο επεξεργάζεται 20 τόνους πλαστικών απορριμμάτων και τα επίπεδα παραγωγής ανέρχονται σε 1.500 τούβλα την ημέρα. Η νεαρή μηχανικός αναγνωρίστηκε πρόσφατα ως μια από τους 7 νικητές του βραβείου «Νεαροί Πρωταθλητές της βιωσιμότητας της Γης» για το 2020 που απονέμεται από τα Ηνωμένα Έθνη. Οι νικητές του βραβείου λαμβάνουν κάποια χρηματοδότηση, καθώς και την ευκαιρία να μοιραστούν τις ιδέες τους ενώπιον των πιο ισχυρών ανθρώπων που λαμβάνουν τις πιο σημαντικές αποφάσεις παγκοσμίως.\nΟι πρωταθλητές είναι όλοι κάτω των 30 ετών και είναι ήδη ηγέτες στον παγκόσμιο αγώνα για αειφορία και μια κυκλική οικονομία. Η αειφορία δεν αποτελεί απλώς περιβαλλοντική μέριμνα για νέους καινοτόμους. Οι απαραίτητες αλλαγές μπορούν να έχουν τεράστιες οικονομικές επιπτώσεις. Η αποστολή της Gjenge Makers περιλαμβάνει τη «δημιουργία ευκαιριών απασχόλησης για νέους και γυναίκες» στις βιομηχανίες αειφορίας και κατασκευών στην Κένυα. Το μέλλον φαίνεται λαμπρό για τη Matee και την παρέα της. «Χτίστε εναλλακτικά, χτίστε προσιτά, χτίστε βιώσιμα - αυτό είναι το μότο του Gjenge Makers», λέει η Matee.


Κύπρος – Ελλάδα – Τουρκία: το τέλος των μύθων – Aristides Viketos\nΗ πολεμική ρητορική και η δράση της Άγκυρας είναι οι άμεσες συνέπειες μιας επιλογής στην εξωτερική της πολιτική – ανεξαρτήτως του αν αυτή η επιλογή στοχεύει στην τόνωση του εγχώριου εθνικιστικού ρεύματος εν όψει των εκλογών.\nΕίτε με, είτε χωρίς εκλογές, οι ιθύνοντες στην Άγκυρα έχουν επιλέξει να αμφισβητήσουν παλιές συμμαχίες και συνεργασίες, καθώς και τις ευθύνες που απορρέουν από αυτές. Έχουν αποφασίσει να πορευθούν μόνοι σε ένα κατά τα λοιπά ιδιαίτερα δύσκολο και επικίνδυνο διεθνές περιβάλλον, οπλισμένοι με υπερβολική αυτοπεποίθηση και καθησυχασμένοι από την πολιτική κατευνασμού της Δύσης και την πολιτική «καλοπιάσματος» από πλευράς Ρωσίας απέναντι στις πράξεις τους.\n– Για να συνεχίσουν να πωλούν τα προϊόντα τους, κυρίως όπλα, και να υποβάλλουν προσφορές για επικερδή κατασκευαστικά σχέδια εκεί όπου απουσιάζει η τοπική τεχνογνωσία.\n– Για να κρατήσουν την Τουρκία στο ΝΑΤΟ και να αποφύγουν να τη σπρώξουν στην αγκαλιά του Πούτιν.\n– Για να επιβραβεύσουν τον Ερντογάν που εγκατέλειψε τη θέση για ένταξη στην Ε.Ε., και βραχυπρόθεσμα\n– Για να διασφαλίσουν ότι θα συνεχιστούν οι περιπολίες στα τουρκικά σύνορα ώστε να εμποδιστούν οι μαζικές εισροές προσφύγων, μεταναστών και τώρα πια των πρώην τζιχαντιστών προς την Ευρώπη.\nΚατά συνέπεια, οι δηλώσεις και οι εκθέσεις των Δυτικών είναι συστηματικά αυτολογοκρινόμενες, υπέρ το δέον προσεκτικές και πάντως, χωρίς αντίκρισμα. Όλα αυτά όμως, από την άλλη, ενθαρρύνουν διαρκώς την Άγκυρα, η οποία εντείνει την πολεμική της ρητορική και δράση. Τα τελευταία παραδείγματα είναι ο χονδροειδής τρόπος με τον οποίο αποφεύγουν να καταδικάσουν την τουρκική επίθεση στον κουρδικό θύλακα του Αφρίν στη βόρεια Συρία, καθώς και τις απειλές προς Κύπρο και Ελλάδα.\nΟι ευρωπαϊκές προοπτικές της Τουρκίας έχουν πεθάνει. Μέχρι να τερματιστεί επίσημα το σημερινό στάτους της «υποψήφιας προς υπό ένταξη χώρας», κάτι που μπορεί να συμβεί τον Απρίλιο, οι δύο πλευρές θα εξακολουθήσουν να παριστάνουν ότι τα πράγματα βαίνουν ομαλά. Στην Ευρώπη, δεν υπάρχει καμία χώρα που η κυβέρνησή της ή η κοινή της γνώμη να είναι υπέρ της ένταξης της Τουρκίας. Στην Τουρκία, σύμφωνα με πρόσφατη έρευνα, το 73% και το 67% των Τούρκων αντίστοιχα έχουν αρνητικές απόψεις για την Ευρωπαϊκή Ένωση και το ΝΑΤΟ. Η Τουρκία, υπό την σιδηρά πυγμή του Ερντογάν, αποδυτικοποιείται με βήμα ταχύ, ανατρέποντας βίαια μια τάση των δύο τελευταίων αιώνων και μη αφήνοντας περιθώρια για οποιονδήποτε δεσμό με τη Δύση στο μέλλον.\nΜε την ευρωπαϊκή προοπτική να βγαίνει εκτός κάδρου, όλα τα σενάρια είναι ανοιχτά. Φυσικά, λαμβανομένων υπόψη και των παραπάνω, κανείς δεν θα έπρεπε να ποντάρει στις σχέσεις με την Ε.Ε. και/ή το ΝΑΤΟ για την εκτόνωση των εντάσεων με γείτονες, ιδιαίτερα την Κύπρο και την Ελλάδα, ή να καλεί την Άγκυρα να συμμορφωθεί με το κοινοτικό κεκτημένο ως προς την προστασία του περιβάλλοντος και την αποτροπή καταστροφών.\nΗ μοναδική άσκηση πίεσης έγκειται στην απειλή ενός ευρωπαϊκού/δυτικού οικονομικού εμπάργκο, εφόσον γίνει πράξη μια εισβολή ή/και προσάρτηση ευρωπαϊκού εδάφους. Όλες οι άλλες ενέργειες θα περνούν απαρατήρητες και χωρίς έλεγχο από τη Δύση, έως ότου χώρες επηρεαστούν άμεσα ή έμμεσα, για παράδειγμα από το αποκαλούμενο Κανάλι της Κωνσταντινούπολης, που θα μπορούσε δυνητικά να καταστρέψει την υφιστάμενη οικολογική ισορροπία μέχρι τις πηγές του Δούναβη στη Γερμανία, «αδειάζοντας» τη Μαύρη Θάλασσα.\nΤο δεύτερο ζήτημα είναι οι ατέρμονες συνομιλίες για την επανένωση της Κύπρου. Αν και η επανένωση είναι μια ιδανική λύση για διέξοδο από τα υφιστάμενα προβλήματα, πρέπει να γίνει κατανοητό ότι -εξαιτίας της μεταβαλλόμενης φύσης του καθεστώτος της Άγκυρας- φαντάζει πιο μακρινή από ποτέ. Για έναν απλό αλλά θεμελιώδη λόγο: ένα μη δημοκρατικό καθεστώς δεν μπορεί να ανεχτεί μια πρόδηλα δημοκρατική λύση, όπως μια ομοσπονδία!\n*ΠΗΓΗ: “Εφημερίδα των Συντακτών” -ΑΘΗΝΑ\n-Τα ενυπόγραφα κείμενα εκφράζουν τις προσωπικές απόψεις των συγγραφέων τους.


Αρχιεπίσκοπος Ιερώνυμος: Δεν ξέρω τι εννοεί ο Τσίπρας με την θρησκευτική ουδετερότητα - MeaCulpa\nΑρχιεπίσκοπος Ιερώνυμος: Δεν ξέρω τι εννοεί ο Τσίπρας με την θρησκευτική ουδετερότητα\nΟ Αρχιεπίσκοπος Ιερώνυμος ζητά εξηγήσεις από τον πρωθυπουργό Αλέξη Τσίπρα για το τι πραγματικά εννοεί με την θρησκευτική ουδετερότητα ώστε να γίνει σαφές στο που αποσκοπεί στην Συνταγματική Αναθεώρηση.\nΜετά την ολοκλήρωση των εργασιών της Διαρκούς Ιεράς Συνόδου, τόνισε πως αν πίσω από την «θρησκευτική ουδετερότητα» της Πολιτείας κρύβεται το γαλλικό μοντέλο δεν συμφωνεί.\n«Είναι μια ευκαιρία τώρα να εξετάσουμε πολλά πράγματα από την αρχή και να αλλάξουμε και μερικές ιδέες. Και εμείς την πολύ αυστηρότητα και η Πολιτεία την πολύ προχειρότητα. Το θέμα είναι να καταλήξουμε τι εννοούμε θρησκευτικά ουδέτερο. Ο Πρωθυπουργός δεν ξέρω τι εννοεί, θα μας πει τι εννοεί».\nΟ ίδιος πάντως έδειξε πως δεν έχει πρόθεση να δεχτεί το γαλλικό μοντέλο: «Θρησκευτικά ουδέτερο είναι το κράτος της Γερμανίας. Θα ήθελα να ζήσω στη Γερμανία, και να είμαι θρησκευτικά ουδέτερος. Είναι θρησκευτικά ουδέτερο κράτος, συνεργάζονται, βοηθάει την Εκκλησία άριστα» είπε ο Αρχιεπίσκοπος και συμπλήρωσε «Θρησκευτικά ουδέτερο κράτος είναι και η Γαλλία αλλά είναι εχθρικές οι σχέσεις δεν θ μ’ άρεσε», είπε.\n«Έχουμε συνηθίσει εδώ στην Ελλάδα με μια πρόχειρη σκέψη με πρόχειρα πράγματα να θέλουμε να καθιερωθεί…. Εμάς πρέπει να μας απασχολεί περισσότερο όλους, και την Πολιτεία και την Εκκλησία η Ελλάδα ως Έθνος όχι ο ελλαδισμός αλλά ο Ελληνισμός κι αυτό το ξεχνάμε. Είναι μια ευκαιρία όλα αυτά και η αναθεώρηση του Συντάγματος και οι διαφορές που έχουμε μεταξύ μας να γίνουν αφορμές ώστε να αποφασίσουμε πράγματα που θα ωφελήσουν το λαό μας. Το ιδανικό για εμάς είναι να είναι ο καθένας στο σπίτι του αλλά να δουλεύουμε μαζί για να περνάμε καλά όλοι. Πολιτεία και Εκκλησία δεν είναι αντίπαλα πράγματα πρέπει να μάθουμε να συνεργαστούμε».


Κυριακή, 17-Οκτ-2021 18:05\nΤην απώλεια ενός ακόμη νέου ανθρώπου από κορονοϊό ανακοίνωσε η Μίνα Γκάγκα. Με μήνυμα της στο Facebook η αναπληρώτρια υπουργός έκανε γνωστό ότι πρόκειται για έναν 28χρονο από την Κομοτηνή. Συμπλήρωσε ότι και οι τρεις νέοι που έχασαν τη ζωή τους ήταν ανεμβολίαστοι.\nΜε αφορμή το τραγικό γεγονός η κ. Γκάγκα απεύθυνε έκκληση στους ανεμβολίαστους να εμβολιαστούν και να προσέχουν. Παράλληλα προέτρεψε τον κόσμο να επικοινωνήσει με το υπουργείο ή και με γιατρούς για να λάβει απαντήσεις σε απορίες και για να συζητήσουν τους προβληματισμούς τους.\nΜάλιστα έκανε γνωστό ότι σύντομα θα δώσει στη δημοσιότητα μια αποκλειστική τηλεφωνική γραμμή και ψηφιακό τρόπο επικοινωνίας.


Eφυγε χθες από τη ζωή ο Δημήτρης Κυριαζής (Αστραπόγιαννος) - Μια πολυκύμαντη ζωή και ζωντανή ιστορία του τόπου! | Foninews.gr\nΔιαβάζοντας την έγχρωμη «ΦΩΝΗ», χωρίς καν γυαλιά, με ικανοποίηση για το χρώμα στην ενημέρωση\nEφυγε χθες από τη ζωή ο Δημήτρης Κυριαζής (Αστραπόγιαννος) – Μια πολυκύμαντη ζωή και ζωντανή ιστορία του τόπου!\nBy on\t 8 Αυγούστου 2017 ΚΑΛΑΜΑΤΑ, ΚΟΙΝΩΝΙΚΑ\nΟ Δημήτρης Κυριαζής (Αστραπόγιαννος), ετών 97 και πάντοτε αειθαλής και πρωτοπόρος σε ιδέες προοδευτικές και πρωτοβουλίες αξιέπαινες, ήταν μια ιστορία ολόκληρη! Μια ιστορία ζωής που έκλεισε χθες το πρωί τον κύκλο της ήρεμα και γαλήνια στην Καλαμάτα, όπου τους τελευταίους μήνες εφιλοξενείτο στο «Παπαδοπούλειον».\nΠολυκύμαντη η ζωή του, σπάνιο (για άνθρωπο εκείνης της εποχής προερχόμενο από τα κακοτράχαλα βουνά της ορεινής Τριφυλίας) το ταλέντο του, αξιοθαύμαστη η υπομονή του και η πίστη του σε ιδανικά και αξίες, υπήρξε για μένα ένας δάσκαλος σε όλα, μα πάνω απ’ όλα στη συνέπεια και την αγωνιστικότητα, χωρίς ιδιοτέλεια και σκοπιμότητες. Τον γνώρισα από τα φοιτητικά μου χρόνια και η φιλία έμεινε άσβεστη, η συνεργασία ουσιώδης και πάντα ανιδιοτελής. Μιλάγαμε συχνά στο τηλέφωνο (και καθημερινά σε παλιότερες εποχές) για τα χωριά μας, την Τριφυλία, τη Μεσσηνία και την Ελλάδα! Βρισκόμαστε παλιότερα με φίλους αγαπημένους στην Ελαία, στης Βούλας της Λιβά, με τους αείμνηστους πλέον (Επαμεινώνδα Παπαδόπουλο, Σπύρο Ξιάρχο, Σοφία Φίλντιση, Διονύση Πιτταρά για να περιοριστώ μόνο σ’ αυτούς) και οι συζητήσεις για πολιτικά, ιστορικά, πολιτιστικά και κοινωνικά θέματα ατέλειωτες κάτω από το μεγάλο πεύκο!\nΠάντα ήρεμος, αποφασιστικός, με επιχειρήματα, λάτρης του διαλόγου και με σεβασμό στην αντίθετη άποψη. Ήταν και είναι πραγματικά ένας άνθρωπος αξιολάτρευτος, ειλικρινής, ανιδιοτελής, προσιτός και ανθρώπινος, είτε μιλάει με το φοιτητή, τον αγρότη, τον επαγγελματία, τον επιστήμονα ή τον πολιτικό. Με επάρκεια και τεράστιο πνευματικό και κοινωνικό υπόβαθρο καθήλωνε τους συνομιλητές του, είτε συμφωνούσαν, είτε διαφωνούσαν!\nΤον θυμάμαι στους αγώνες της μεταπολιτευτικής περιόδου να αγωνίζεται μαζί με άλλους συνεπείς συμπατριώτες μέσα από τους εθνικοτοπικούς συλλόγους ετεροδημοτών για τα προβλήματα της Τριφυλίας και της Μεσσηνίας, που ήταν πολλά και σύνθετα. Πάντοτε ήταν ενωτικός, συνθετικός, ποτέ δεν έκανε προπαγάνδα, παρ’ ότι είχε και την επάρκεια και τη δύναμη! Τον ενδιέφερε το κοινό καλό του τόπου και των ανθρώπων. Γι’ αυτό αγωνιζόταν και πάντοτε έδινε βαρύτητα στη νέα γενιά. Να αλλάξετε νοοτροπία, μου έλεγε, να συνεργάζεστε και ας διαφωνείτε, να είστε όλοι μαζί στα μεγάλα και μικρά προβλήματα. «Η ισχύς εν τη ενώσει», ήταν ένα από τα πιστεύω του, όπως κι αυτό που με ιδιαίτερα συγκινητικό τρόπο εξέπεμψε κατά την εκδήλωση στο Σιδηρόκαστρο: «Ζητήστε την ευτυχία μέσα από την ευτυχία των πολλών, δεν υπάρχει ατομική ευτυχία όταν δυστυχεί η κοινωνία».\nΗ κίνησή του να προσφέρει στις επόμενες γενιές το σπίτι και τα προσωπικά υπάρχοντά του (κειμήλια, βιβλία, ενθυμήματα και εκδόσεις) στις επόμενες γενιές και στο χωριό του, επιβεβαιώνει του λόγου το αληθές. Ο Κυριαζής, αν και άνθρωπος -πρωταγωνιστής μιας σκληρής και ηρωικής εποχής, με πολλές αντιθέσεις, διώξεις και διχασμούς, για τις οποίες πλήρωσε βαρύ τίμημα, ποτέ δεν γύριζε πίσω! Το μέλλον του κόσμου είναι μπροστά, έλεγε. Να μην ξεχνάμε, να προβληματιζόμαστε από το παρελθόν, αλλά ποτέ να μην μας διχάζει! Το «διαίρειν και βασίλευε» βολεύει μόνο τους πολιτικάντηδες και τους κομματικούς μηχανισμούς που επικράτησαν στο μεταπολιτευτικό πολιτικό τοπίο. Ιδού τα αποτελέσματα, μου έλεγε ο Αστραπόγιαννος, πριν ξεσπάσει η κρίση. Την «έβλεπε» να έρχεται και μας παρότρυνε τους νεότερους, αλλά ποιός να ακούσει τα «κομμουνιστικά» κηρύγματά του στις εποχές της… δανεικής ευτυχίας! Δανεικής κι αγύριστης από τους κατέχοντες, την οποία όμως πληρώνουμε εδώ και επτά χρόνια, πρωτίστως (και αποκλειστικώς θα έλεγα) οι μη έχοντες.\nΑλλά ας μη μακρηγορώ γιατί τα πολλά λόγια είναι φτώχεια. Ο Δημήτρης Κυριαζής, πολύτιμο κεφάλαιο της Εθνικής Αντίστασης, της Τριφυλίας και της Μεσσηνίας, με πλούτο γνώσεων και ιδέες, μετέδωσε μέσα από τις γραφές του και παρέδωσε στις νέες γενιές μέσα στο Μουσείο Εθνικής Αντίστασης και τη Βιβλιοθήκη, που μπορεί να αποτελέσουν μια κυψέλη πολιτισμού και κοινωνικού προβληματισμού για τον τόπο μας και ιδιαίτερα για την ορεινή Τριφυλία! Μια περιοχή με πολλές δυνατότητες -δυστυχώς αναξιοποίητες – και προοπτικές αλλά και πολλά προβλήματα. Εναπόκειται στους κοινωνικούς αγώνες των Τριφυλίων (από τα ορεινά χωριά) μέσα από ενωτικές πρωτοβουλίες και δράσεις να αναδείξουν τα συγκριτικά πλεονεκτήματα της περιοχής και να δημιουργήσουν συνθήκες ανάπτυξης και «επιστροφής» της ζωής και της δημιουργίας στα χωριά μας. Τότε θα έχουν δικαιωθεί οι αγώνες της ηρωικής, κατατρεγμένης και εν πολλοίς προδομένης γενιάς του Δημήτρη Κυριαζή και των άλλων φωτεινών προγόνων μας, που έδωσαν ό,τι μπορούσαν, ακόμη και τη ζωή τους για αξίες και ιδανικά, για μια ελεύθερη Ελλάδα του πολιτισμού και της δημιουργίας. Μιας πορείας που ανακόπηκε βίαια, αλλά που δεν πρέπει να χαθεί το όραμα ώστε μέσα από νέους κοινωνικούς αγώνες να χτιστεί μια νέα Ελλάδα, ελεύθερη και κυρίαρχη! Αυτοί οι αγώνες για μια νέα πορεία θα είναι εξίσου σκληροί και αδιάκοποι γιατί ο δρόμος προς την ελευθερία και το «ευ ζην» θα είναι μακρύς και δύσκολος.\nΜε αυτές τις σκέψεις έφυγα πέρυσι από το Σιδηρόκαστρο έμφορτος από συγκίνηση, αναμνήσεις και αισιοδοξία που μου μετέδωσε ο αειθαλής 96χρονος Δημήτρης Κυριαζής προτρέποντάς με: «Να οργανώνετε εκδηλώσεις, πολλές εκδηλώσεις σ’ όλα τα χωριά. Ο κόσμος τις αγκαλιάζει και τις στηρίζει γιατί έχει ανάγκη από κοινωνικότητα και αισιοδοξία για τη ζωή και τη δημιουργία».\nΥ.Γ.: Αυτά έγραφα μετά την εκδήλωση προς τιμήν του στο Σιδηρόκαστρο που ήταν και η τελευταία εν ζωή. Αύριο, ημέρα αποχαιρετισμού του στο αγαπημένο του Σιδηρόκαστρο, η τελευταία μας συνάντηση και οι εντυπώσεις του για την έγχρωμη «ΦΩΝΗ».


Εισαγγελέας μετά από καταγγελίες για εκπομπές της ΕΡΤ – Newsbeast\nΕισαγγελέας μετά από καταγγελίες για εκπομπές της ΕΡΤ\nΕξετάζονται υπερτιμολογημένες εκπομπές και υψηλές αμοιβές συντελεστών\nΣΧΕΤΙΚΑ TAGSεισαγγελεαΣ ΕΡΤ προκαταρκτικη εξεταση\n• Το ΜέΡΑ 25 κατηγορεί την κυβέρνηση ότι επιδιώκει την ιδιωτικοποίηση της ΕΡΤ με εργαζομένους πολλών ταχυτήτων\nΔευτερα, 11 Μαρτιου 2013, 21:17\nΣπατάλη στην ΕΡΤ ... οταν προ κρίσης (και καλά) Το πρωινό της ΕΡΤ(νυν του ΣΚΑΙ) στοίχιζε σρυσάφι ... κανείς δεν μίλαγε! Για αυτές τις πληγές του Ελληνικού λαού, ποιός θα πληρώσει το μάρμαρο τώρα?\nΔευτερα, 11 Μαρτιου 2013, 21:07\nΑποκλείεται, τα υοθετιμένα παιδιά του Αλέξη να τρώνε λεφτά?\nΔευτερα, 11 Μαρτιου 2013, 20:54\nΤι πράγμα? Πέφτω από τα σύννεφα...\nΕίναι δυνατόν στην Ελληνική Δημόσια Τηλεόραση να υπάρχουν υπερτιμολογημένες εκπομπές και υψηλές αμοιβές συντελεστών?\nΜα τόσα χρόνια ΟΛΕΣ οι εκπομπές της ΕΡΤ (χωρίς καμία εξαίρεση) βγάζουν στο πολλαπλάσιο τα λεφτά τους, γι\_'αυτό και κάθε χρόνο τα οικονομικά της πάνε από το καλό στο καλύτερο. Γι\_'αυτό το λόγο και δεν χρειάζεται απολύτως κανένα \_"μαγείρεμα\_" στα οικονομικά της στοιχεία. Άλλωστε το ελληνικό δημοσίο διαχρονικά φημίζεται για την διαφάνεια του...\nΠιστεύει κανείς το αντίθετο???\nΥΓ: Όταν έχεις στο δυναμικό σου ανάμεσα σε όλα τα ταλέντα, τον Σπυράκο και την Μπήλιω, δεν έχεις να φοβάσαι απολύτως τίποτα...\nΔευτερα, 11 Μαρτιου 2013, 20:42\nΑποκλείεται,κάποιο λάθος θα έγινε,σε ελληνική κρατική υπηρεσία να γίνει κάτι τέτοιο...?\n-Ο εισαγγελέας να φροντίσει για το κλείσιμο της εφημερίδας ...


navarinoinvestment.blogspot.com: Είμαι Εναντίον-Ντίνος Χριστιανόπουλος\nΕίμαι Εναντίον-Ντίνος Χριστιανόπουλος\nΕίμαι εναντίον των βραβείων γιατί μειώνουν την αξιοπρέπεια του ανθρώπου. Βραβεύω σημαίνει αναγνωρίζω την αξία κάποιου κατώτερου μου - και κάποτε πρέπει να απαλλαγούμε από την συγκατάβαση των μεγάλων.\nΠαίρνω βραβείο σημαίνει παραδέχομαι πνευματικά αφεντικά - και κάποτε πρέπει να διώξουμε τα αφεντικά από την ζωή μας.\nΕίμαι εναντίον των χρηματικών επιχορηγήσεων, σιχαίνομαι τους φτωχοπρόδρομους που απλώνουν το χέρι τους για παραδάκι. Οι χορηγίες μεγαλώνουν την μανία μας για διακρίσεις και την δίψα μας για λεφτά΄ ξεπουλάνε την ατομική ανεξαρτησία μας.\nΕίμαι εναντίον των σχέσεων με το κράτος και βρίσκομαι σε διαρκή αντιδικία μαζί του. Πότε μου δεν πάτησα σε υπουργείο, και το καυχιέμαι. Η μόνη μου εξάρτηση από το κράτος είναι η εφορία, που με γδέρνει.\nΕίμαι εναντίον των εφημερίδων. Χαντακώνουν αξίες, ανεβάζουν μηδαμινότητες, προβάλλουν ημετέρους, αποσιωπούν τους απροσκύνητους΄ όλα τα μαγειρεύουν, όπως αυτές θέλουν. Δεξιές, αριστερές, κεντρώες - όλες το ίδιο σκατό.\nΕίμαι, προπάντων, εναντίον κάθε ατομικής φιλοδοξίας, που καθημερινά μας οδηγεί σε μικρούς και μεγάλους συμβιβασμούς. Αν σήμερα κυριαρχούν παραγοντίσκοι και τσανάκια, δεν φταίει μόνο το κωλοχανείο΄ φταίνε και οι δικές μας παραχωρήσεις και αδυναμίες. Αν πιάστηκε η μέση του οδοκαθαριστή, φταίμε και εμείς που πετούμε το τσιγάρο μας στο δρόμο. Κι αν η λογοτεχνία μας κατάντησε σκάρτη, μήπως δεν φταίει και η δική μας σκαρταδούρα.\n(Kείμενο του 1977, στο περιοδικό ΔΙΑΓΩΝΙΟΣ, αρ. 1, Ιανουάριος - Απρίλιος 1979)\nΤην πρόθεσή του να μην παραλάβει το βραβείο του Υπουργείου Πολιτισμού όπως και το χρηματικό έπαθλο που το συνοδεύει γνωστοποίησε σήμερα, ο ποιητήςΝτίνος Χριστιανόπουλος. Η αντίδραση του ήταν άμεση μόλις έγινε γνωστή η είδηση της βράβευσής του με το Μεγάλο Βραβείο Γραμμάτων για το σύνολο του έργου του. "Δεν θα εμφανιστώ ούτε θα απλώσω το χέρι για να το πάρω. Δεν θέλω ούτε τα βραβεία ούτε τα λεφτά τους». Κατ' αυτόν τον τρόπο σχολίασε στο ΑΠΕ- ΜΠΕ τη διάκρισή του, ο 81χρονος ποιητής της Θεσσαλονίκης Ντίνος Χριστιανόπουλος, παραπέμποντας στο παραπάνω κείμενό του με τον εμβληματικό τίτλο «Εναντίον»*.\nΠοιητής, πεζογράφος, φιλόλογος καὶ κριτικὸς, oΝτίνος Χριστιανόπουλος(λογοτεχνικό ψευδώνυμο του Κωνσταντίνου Δημητριάδη) γεννήθηκε στη Θεσσαλονίκη το 1931. Φοίτησε στο τμήμα Φιλολογίας του Αριστοτελείου Πανεπιστημίου Θεσσαλονίκης και από το 1958 ως το 1965 εργάστηκε ως βιβλιοθηκάριος στη Δημοτική Βιβλιοθήκη της πόλης. Παράλληλα το 1958 ίδρυσε και ανέλαβε υπό τη διεύθυνσή του το περιοδικό "Διαγώνιος", που κυκλοφόρησε ως το 1983 με ολιγόχρονες παύσεις.\nΤο 1962 δημιούργησε τις "Εκδόσεις της Διαγωνίου" και από το 1965 εργάστηκε ως διορθωτής και επιμελητής. Το 1974 ίδρυσε τη Μικρή Πινακοθήκη της Διαγωνίου που έχει ως στόχο την προβολή νέων καλλιτεχνών της συμπρωτεύουσας, με στενούς συνεργάτες του Κάρολο Τσίζεκ και Νίκο Νικολαΐδη. Την πρώτη του εμφάνιση στη λογοτεχνία πραγματοποίησε το 1949 με τη δημοσίευση του ποιήματος "Βιογραφία" στο περιοδικό της Θεσσαλονίκης "Μορφές".\nΤον επόμενο χρόνο κυκλοφόρησε η πρώτη του ποιητική συλλογή με τίτλο "Εποχή των ισχνών αγελάδων".\nΟ Ντίνος Χριστιανόπουλος τοποθετείται ανάμεσα στους σημαντικότερους ποιητές της ομάδας που είναι γνωστή ως "Κύκλος της Διαγωνίου" και κινήθηκε στο πλαίσιο του ομώνυμου περιοδικού που ο ίδιος ίδρυσε (Νίκος - Αλέξης Ασλάνογλου, Γιώργος Ιωάννου, Τάσος Κόρφης, Βασίλης Καραβίτης κ.α.). Η ποίησή του χαρακτηρίζεται από έντονα ερωτική διάθεση και επιρροές από το έργο του Κωνσταντίνου Καβάφη. Για περισσότερα βιογραφικά στοιχεία του Ντίνου Χριστιανόπουλου βλ. Ζήρας Αλεξ., "Χριστιανόπουλος Ντίνος", Παγκόσμιο Βιογραφικό Λεξικό 9β. Αθήνα, Εκδοτική Αθηνών, 1988. (Πηγή: Αρχείο Ελλήνων Λογοτεχνών, Ε.ΚΕ.ΒΙ.).\nΕτικέτες art , culture , greece\nΑνακοίνωση Υπουργείου Εξωτερικών για το αποτέλεσμα...\nΤριφυλία-Δίωξη και λάσπη κατά εργαζόμενης για τα σ...\nΗ Πολιτική δεν αγάπησε ποτέ την Παιδεία (video)\nΕ.Α.Μ. Εβδομήντα και ένα χρόνια μετά την ίδρυσή το...\nΥπερυπολογιστές: Το Συμβούλιο καταλήγει σε συμφωνί...\nΗ Ζωή Κωνσταντοπούλου έστειλε εξώδικο στο πρόεδρο ...\nΟΙ ΚΑΤΟΙΚΟΙ ΤΗΣ ΠΥΛΟΥ ΓΙΟΡΤΑΣΑΝ ΤΗΝ ΠΟΛΙΟΥΧΟ ΤΟΥΣ ...\nΗλίας Κανάκης-Όταν οι κοινωνίες είναι σε κίνηση\nΤί τρέχει στη Τριφυλία με τα σκουπίδια και την μετ...\n3,5 εκατ. ευρώ στο Δήμο Πύλου-Νέστορος για δίκτυα ...\nMultilateralism: the Council endorses the UN-EU St...\nΣτΕ: Ο τ. πρόεδρος «ξέχασε» στο συρτάρι 8 αντικυβε...\nΠώς οι βολεμένοι παρακολουθούν τις κινήσεις μας\nΠόσα επιδόματα λαμβάνει η κυρία Καϊλή– του Νίκου Μ...\nΕγκαινιάστηκε το Ιδιωτικό Μουσείο Αρχαίας Ελληνική...\nMonsanto vs Avaaz\nΣάλος στη Τριφυλία με τη μετακίνηση της προϊσταμέν...\nSergey Korolev-Ο Πατέρας του Ρωσικού Πυραυλικού Πρ...\nΤΟ ΚΊΝΗΜΑ ΑΛΛΑΓΉΣ ΤΡΙΦΥΛΊΑΣ ΓΙΑ ΤΑ 44 ΧΡΌΝΙΑ ΠΑΣΟΚ


Βούλτεψη: O Τσίπρας έστειλε μήνυμα πολιτικής αστάθειας - Newpost.gr\nΤα 40αρια επέστρεψαν και έφεραν μαζί τους σκόνη του Newsroom Δημοσίευση 12 Νοεμβρίου 2014, 16:31 / Ανανεώθηκε 12 Νοεμβρίου 2014, 16:38 Βούλτεψη: O Τσίπρας έστειλε πάλι μήνυμα πολιτικής αστάθειας\nΓια μήνυμα αστάθειας που έστειλε ο Αλέξης Τσίπρας στην ομιλία του στην ΚΟ σήμερα κατηγόρησε τον ΣΥΡΙΖΑ η Κυβερνητική Εκπρόσωπος, Σοφία Βούλτεψη. Όπως δήλωσε: «Την ώρα που η κυβέρνηση διαπραγματεύεται και σχεδιάζει την επόμενη ημέρα της ανάπτυξης και της ελπίδας, ο κ. Τσίπρας έστειλε πάλι μήνυμα πολιτικής αστάθειας, καταφεύγοντας σε ανύπαρκτα διλήμματα. Μας είπε ότι θα διαπραγματευτεί με τον δικό του τρόπο. Με ποιον όμως θα διαπραγματευτεί, όταν οι ευρωβουλευτές του συγκεντρώνουν υπογραφές για πρόταση μομφής κατά του κ. Γιούνκερ;\nΔιακήρυξε το ενδιαφέρον του για την εξωτερική πολιτική. Κάνει ότι δεν καταλαβαίνει τις κινήσεις της κυβέρνησης στη διπλωματική σκακιέρα της περιοχής μας και ταυτόχρονα εξαγγέλλει αποχώρηση από το ΝΑΤΟ και όλες τις συμμαχίες μας. Χαιρόμαστε που ο κ. Τσίπρας κάλεσε τα στελέχη του να έλθουν σε «πιο στενή επαφή με τον λαό».\nΤο ερώτημα είναι ποια απ’ όλες τις διαφορετικές απόψεις τους θα υποστηρίξει ο καθένας από αυτούς. Για παράδειγμα, ποια από τα παρακάτω που έχουν πει τις τελευταίες μέρες μεγάλα στελέχη του ΣΥΡΙΖΑ ισχύουν;\n-«Το χρέος προς το ΔΝΤ θα πληρωθεί» (Σταθάκης) ή «Θα ζητήσουμε διαγραφή και του χρέους προς το ΔΝΤ» (Μητρόπουλος);\n-«Τα χρέη προς τα κράτη σβήνονται» (Σταθάκης, Μηλιός) ή «Τα χρέη προς τα κράτη πρέπει να μεταφερθούν στην ΕΚΤ» (Μηλιός);\n-«Δεν υπάρχουν μονομερείς ενέργειες» (Σταθάκης) ή «Οι μονομερείς ενέργειες είναι αποφάσεις του λαού» (Λαφαζάνης);\n-«Δεν θα αναγνωρίσουμε και δεν θα εφαρμόσουμε καμιά συμφωνία» (Τσίπρας, Σκουρλέτης, Παππάς) ή «Η όποια συμφωνία είναι δεσμευτική έως ότου την αλλάξουμε» (Βούτσης);\nΚαι επιτέλους, ισχύει το «θα διαπραγματευτούμε σκληρά» ή το «είμαστε υποχρεωμένοι να κινηθούμε στα τυφλά» (Βούτσης); Εκτός και αν το μόνο που ισχύει είναι η δήλωση – προάγγελος χρεοκοπίας του κ. Μηλιού: «Όσο δεν δίνονται οι δόσεις, απλώς δεν θα αποπληρώνονται τα ομόλογα που λήγουν»!


Τρεις Ζιφιοί κόλλησαν στα αβαθή στην Ιεράπετρα. Σώθηκαν οι δύο\nΠεμ. 15 ΑΠΡ 21 11:35\n02.04.2014 - 07:56\nΤρία κήτη του σπάνιου είδους Ζιφιός κόλλησαν χθες στα αβαθή στη θαλάσσια περιοχή στα Τέρτσα Ιεράπετρας.\nΤα τρια κήτη, μήκους από τεσσεράμισι έως 5 μέτρα, είχαν τραυματιστεί από την προσπάθεια τους να ξεφύγουν από τα βράχια .\nΜε την βοήθεια αντρών του Λιμενικού Ιεράπετρας και πολιτών, τα δυο απ αυτά οδηγήθηκαν στη θάλασσα , το τρίτο όμως - που έφερε και περισσότερα τραύματα- επέστρεψε στα βράχια με αποτέλεσμα να καταλήξει λίγο αργότερα.\nΜε τη βοήθεια αλιευτικού μεταφέρθηκε για υγειονομική ταφή.\nΟ Ζιφιός είναι ένα από τα σπάνια είδη δελφινιού και φημίζεται για την ικανότητα κατάδυσης του, καθώς μπορεί να κατέβει άνετα σε βάθος τριων χιλιάδων μέτρων.\nΩς κύρια αιτία του αποπροσανατολισμού τους και συχνά του θανάτου τους, θεωρούνται τα στρατιωτικά σόναρ.


Ηράκλειο: Αστυνομικοί πληρώνουν από την τσέπη τους για αλεξίσφαιρα γιλέκα, όπλα, στολές – National Post Cyprus\nΚοινωνία 09/12/2017, 10:00 πμ\nΗράκλειο: Αστυνομικοί πληρώνουν από την τσέπη τους για αλεξίσφαιρα γιλέκα, όπλα, στολές\nΣοβαρές ελλείψεις, σε υλικό και τεχνολογικό εξοπλισμό, αντιμετωπίζουν αστυνομικοί στο Ηράκλειο, οι οποίοι αναγκάζονται να πληρώσουν από την τσέπη τους ακόμη και για αλεξίσφαιρα γιλέκα και οπλισμό.\nΤην ίδια ώρα, τα περιπολικά έχουν φθαρμένα ελαστικά, ενώ δεν εγκρίνονται δαπάνες, ενώ στο Ηράκλειο υπηρετούν περίπου 100 λιγότεροι αστυνομικοί από τις οργανικές θέσεις που υπάρχουν, σύμφωνα με τον πρόεδρο της Ενωσης Αστυνομικών Υπαλλήλων του νομού.\n«Δαπάνες δεν εγκρίνονται πια και η κατάσταση είναι δραματική. Είχε προκηρυχθεί διαγωνισμός για την αντικατάσταση των ελαστικών, που στο 80% των περιπολικών είναι ακατάλληλα, αλλά τελευταία στιγμή ακυρώθηκε», εξήγησε ο Γιώργος Πικράκης, μιλώντας στην ιστοσελίδα cretapost.\nΣύμφωνα με τον ίδιο, σε αρκετές περιπτώσεις, η συντήρηση των οχημάτων γίνεται είτε από δωρεές ιδιωτών είτε από τους ίδιους τους αστυνομικούς. Μάλιστα, οι ένστολοι καλούνται να αγοράσουν ακόμη και τον εξοπλισμό που τους είναι απαραίτητος.\n«Οι αστυνομικοί αγοράζουν με δικά τους έξοδα, στολές, υποδήματα, αλεξίσφαιρα γιλέκα, οπλισμό, τη στιγμή που μηνιαίως από το μισθό τους γίνονται κρατήσεις για ένδυση και υπόδηση. Ένα αλεξίσφαιρο γιλέκο μπορεί να κοστίζει 700-800 ευρώ, ενώ ιδιαίτερα ”τσουχτερή” είναι και η τιμή της στολής τους. Όλα αυτά υποχρεούται να τα παρέχει η υπηρεσία», προσθέτει ο πρόεδρος της Ένωσης Αστυνομικών Υπαλλήλων Ηρακλείου.\nΕλλείψεις υπάρχουν ακόμη και σε αναλώσιμα για τη διεκπεραίωση γραφειοκρατικών διαδικασιών. «Η κατάσταση είναι δραματική. Λειτουργούμε με το φιλότιμο των συναδέλφων μας κι αν τελειώσει κι αυτό, δεν ξέρουμε, τι θα γίνει», καταλήγει ο κ. Πικράκης.


Ένσταση ΑΣΕΠ - NEWS - ΕΙΔΗΣΕΙΣ\nΕπιλύθηκε Ένσταση ΑΣΕΠ\nΚαλησπέρα σάς, θα ήθελα να σάς κάνω μία ερώτηση γιατί η αγωνία είναι μεγάλη.\nΒρίσκομαι στόν πινακα τών διοριστεων στά προσωρινα αποτελέσματα καί περιμενω τα οριστικά. Η θέση μου βρίσκεται 4 στην κατάταξη καί καλυπτω θέση τριτεκνου. Εξηγήστε μου λίγο γιά τίς ενστάσεις. Γιά να βρεθώ εκτός πινακων θα πρέπει η ένσταση νά γίνει στο όνομα μου ή αυτό δεν παίζει κανένα ρόλο καί επίσης τα προσωρινα βγαίνουν μετά από έλεγχο τών δικαιολογητικών ή μόνο μέ αυτά που δηλώσαμε στην αίτηση.\nΣάς ευχαριστώ πολύ εκ τών προταιρων\nΦίλε που να ξέρουμε τι λέει η προκήρυξη για να σου πούμε τι ισχύει? Στην προκήρυξη για οτα και νοσοκομεία έβγαλαν εκατο φορές τα προσωρινά γιατι ελεγαν οτι βρήκαν πλαστά πτυχια. Στη πραγματικότητα μπορει η φάση να γίνεται για να φτάσουν στους δικούς τους. Για την ένσταση τρολλαρεις μαλλον!\nΚαταθέτει κανείς πλαστά !!!!\nΥΓ. ΜΟΝΟ μια καθαρίστρια στις παλιές εποχές, δεκαετία 80.\nΓια την καθαρίστρια που βρέθηκε δήθεν με το πλαστο για μια τάξη στο δημοτικό δικαιώθηκε δικαστικα και μάλλον δουλεύει η γυναίκα! Γενικα σε ευαισθητες κατηγορίες όπως τριτεκνος που είναι ο φίλος δεν κάνουν π@στιες! Οι τεμπέληδες δημόσιοι υπάλληλοι έχουν τσιπα τρολλοβλακη!\nΔεν ήταν δήθεν πλαστό !!!!!\nΝαι. Δικαιώθηκε !!!!!\nΆρα, το ηθικό μέρος παραμένει !!!\nΑΥΤΗ, που της έφαγε την θέση (γιατί για να διοριστεί την έφαγε από κάποια άλλη), που είτε τώρα ? Ζει ? Είναι οικονομιμενη η φτωχαδακι ?\nΔεν διορίστηκε αφού η θέση φαγώθηκε από μια πιο πονηρή !!!\nΤι έκανε ΜΕΤΑ ? ΞΕΡΟΥΜΕ ?\nΗ δεν μας ενδιαφέρει !!!!\nΜήπως κερδίσε το τζόκερ και έζησαν αυτή καλά και εμείς καλύτερα ?\nΑφού σε νοιάζει τόσο πολύ Γρηγόριε τι απέγινε η άλλη να ελεγες στο μπουμπούκο να την έπαιρνε στα τηλεβιβλιοπωλεια να ζυγίζει τους αρχαιους που πουλαει! Κλασσικές μπουμπουκιστικες βλακειες, κοινωνικος αυτοματισμός, λαϊκισμός και ηθική του κ@λου!\nΗ ενσταση δεν γινεται στο ονομα σου . Γινεται απο καποιον οταν θεωρει οτι δεν του μετρησανε τα μορια για καποιο προσον πχ εμπειρια ... η απο καποιον που δεν του δεκτηκανε για παραδειγμα μια αναπηρια.\nΤα προσωρινα αποτελεσματα βγαινουν μετα απο ελεγχο των δικαιολογιτικων . Σε περιπτωση που ειχες κανει λαθος για παραδειγμα θα σε ειχανε βαλει στον πινακα απορριπτέων ή θα εβλεπες λαθος μορια απο αυτα που υπολογιζες . Ετσι θα ειχες ( οπως και την εχεις ) την δυνατοτητα να κανεις ενσταση .\nΑφου ολοκληρωθουν λοιπον οι ενστασεις πιθανον θα γινει αναπροσαρμογη του πινακα προσληπτεων αν καποιες απο αυτες δικαιωθουν . Αρα ειναι πιθανον να βρεθεις πιο κατω σε σειρα καταταξης .\nΤωρα στο ερωτημα ποσο συχνα με τις ενστασεις γινεται καποια αλλαγη σε πινακες δες το χαμο που εγινε με την προκυρηξη του ΟΣΥ .


Καλαμπάκος: «Στην φετινή Basket League είδαμε ματσάρες» - ebasket.gr\nΚεντρική Basket League ΕΣΑΚΕ Καλαμπάκος: «Στην φετινή Basket League είδαμε ματσάρες»\nΔημοσίευση στις 17:15 06/04/2021\nΟ Ντίνος Καλαμπάκος μίλησε εφ’ όλης της ύλης στην επίσημη ιστοσελίδα του ΕΣΑΚΕ και μεταξύ άλλων εκθείασε το θέαμα που είδαμε στην φετινή Basket League. Παράλληλα, αναφέρθηκε στην προσπάθεια του Μεσολογγίου για σωτηρία, την σπουδαία νίκη επί της Λάρισας με το τρίποντο του Χατζηνικόλα, αλλά και τις πολλές αλλαγές στο ρόστερ της ομάδας του κατά την διάρκεια της χρονιάς.\n– Πλέον το Μεσολόγγι ΒΑΧΙ έχει μπροστά του δύο παιχνίδια, με τον Προμηθέα στην Πάτρα και με τον ΠΑΟΚ στο Αγρίνιο. Πώς αντιμετωπίζεται τη συνέχεια που πιστεύετε πως θα κριθεί η παραμονή;\nΠροηγούμενο Το σχέδιο για το γήπεδο που ετοιμάζει ο Αγγελόπουλος στο Παλαιό Φάληρο! (pic)\nΕπόμενο Μέλος στον Α.Σ. Άρης ο Σλαφτσάκης


Bibliagora Maro Douka Μάρω Δούκα De Griekse Boekenwinkel\n/BOEKEN/Greek Authors/Maro Douka\nSorteer op Positie\tNaam\tPrijs\tISBN\tAuthor(s)\tLanguage(s)\tJaar\tArtist\tEAN\tMedia Type\tAantal Schijven\nToon 5\t10\t12\t15\t16\t20\t24\t25\t per pagina\nΤίποτα δεν χαρίζεται: Ανάµεσα στην ηµερολογιακή καταγραφή, την εξοµολόγηση, τη δοκιµή, την κατάθεση, το χρονογράφηµα, το σχεδίασµα, την επιφυλλίδα, το µελέτηµα. Κείµενα αγάπης: Από τον Μανόλη Αναγνωστάκη έως τον Γεώργιο Μ. Βιζυηνό. Για τον Γιάννη Ρίτσο, τον Αλέξανδρο Κοτζιά, τον Στρατή Τσίρκα, τον Βασίλη Βασιλικό, τον Τάσο Λειβαδίτη. Μιλώντας στα παιδιά: Γιατί διαβάζουµε λογοτεχνία; Για τον Γιάννη Τσαρούχη, τον Διονύσιο Σολωµό, τον Κώστα Ταχτσή, τον Στρατή Τσίρκα πάλι, τη Διδώ Σωτηρίου, τον Παύλο Ζάννα, τον Μ. Καραγάτση, τον Γιάννη Κοντό, τον Αντρέα Φραγκιά, τον Μάνο Χατζιδάκι, τον Γιώργο Ιωάννου. Ακόµη και τότε, πριν από τόσα χρόνια, ακόµη και σήµερα, έπειτα από τόσα χρόνια, για µένα έγραφα, για µένα γράφω. Για να µπορώ να ρίχνω µπρος πίσω τις µατιές µου. Να αυξοµειώνω την ένταση. Να συνοµιλώ µε τα επίµονα, τα αόρατα, τα άπιαστα. Να περιθάλπω τα πεταµένα, τα άχρηστα, τα πονεµένα. Να ανυψώνω τα εφήµερα, τα αδιόρθωτα, τα άρρωστα. Να περιποιούµαι τα αδέσποτα, τα άστεγα, τα αδιάλυτα! Όπως και τότε, πριν από τόσα χρόνια, έτσι και σήµερα, απ’ την ανάγκη µου να σκεφτώ, να αντισταθώ, να υπάρξω, να συνυπάρξω. Εφόσον ναι, κι αν δεν το ήξερα, αργά και µε κόπο, το έµαθα: Τίποτα δεν χαρίζεται. Lees verder


Καταρρίπτεται η εκδοχή της ληστείας στην υπόθεση Ζακ Κωστόπουλου - Δέχθηκε τραμπουκισμό πριν δολοφονηθεί (Βίντεο) - Ατέχνως\nΒρίσκεστε:Ατέχνως»Επικαιρότητα»Καταρρίπτεται η εκδοχή της ληστείας στην υπόθεση Ζακ Κωστόπουλου – Δέχθηκε τραμπουκισμό πριν δολοφονηθεί (Βίντεο)\nΚαταρρίπτεται η εκδοχή της ληστείας στην υπόθεση Ζακ Κωστόπουλου – Δέχθηκε τραμπουκισμό πριν δολοφονηθεί (Βίντεο)\nΑπό nikos στο Οκτ 4, 2018 Επικαιρότητα\nΝέο βίντεο που βλέπει το φως της δημοσιότητας καταρρίπτει την εκδοχή της ληστείας στην περίπτωση της δολοφονίας του Ζακ Κωστόπουλου. Πιο συγκεκριμένα, νέο βίντεο ντοκουμέντο από εσωτερική κάμερα καταστήματος καταγράφει την στιγμή που ο 33χρονος Ζακ προσπαθεί να μπει σε ταχυφαγείο της περιοχής προκειμένου να πάρει ενα μπουκάλι νερό.\nΣτο βίντεο που δημοσίευσε ενημερωτική ιστοσελίδα φαίνεται πως ένα άτομο κλείνει την είσοδο στον Ζακ και τον απωθεί βίαια, ενισχύοντας τον ισχυρισμό ότι ο Κωστόπουλος εισήλθε στο κοσμηματοπωλείο προκειμένου να προστατευτεί και όχι να διαπράξει ληστεία. Στο βίντεο διάρκειας ενός λεπτού και 6 δευτερολέπτων φαίνεται μια καθημερινή κίνηση στο ταχυφαγείο, μέχρι το σημείο όπου φαίνεται ένας πελάτης να βγαίνει από το κατάστημα.\nΕκείνη την ώρα (14.52.02 αναφέρεται στο βίντεο) φαίνεται να φτάνει στην είσοδο ο Ζακ Κωστόπουλος. Ο Ζακ επιχειρεί να μπει στο κατάστημα, όμως τον εμποδίζει ένας άντρας με κίτρινο μπλουζάκι. Η φασαρία και οι φωνές τραβούν την προσοχή του υπάλληλου και του πελάτη.\nΤο βίντεο δείχνει τον Ζακ να εμποδίζεται έντονα από τον άνδρα που φοράει κίτρινο μπλουζάκι και φαίνεται ξεκάθαρα να κάνει αρκετά βήματα στο πλάι εξαιτίας της απώθησης που δέχεται. Στο σημείο φτάνουν αμέσως και άλλοι δυο. Ο ένας εκ των δύο, του δίνει νερό. Στην συνέχεια ο Ζακ αποχωρεί και ο άνδρας με το κίτρινο ρούχο σηκώνει το χέρι του προς τον 33χρονο.\nΤα όσα δείχνει το βίντεο επιβεβαιώνονται από την κατάθεση υπαλλήλου του ταχυφαγείου, σύμφωνα με τον οποίο ο Ζακ πράγματι επιχείρησε να εισέλθει στο μαγαζί και κάποιος τον απώθησε βίαια. Επιπλέον, υπάρχει καταγεγραμμένη ενώπιον του ανακριτή η μαρτυρία νεαρής γυναίκας η οποία κατέθεσε ότι τον είδε νωρίτερα να περνάει από την πλευρά της Πατησίων και να φωνάζει “βοήθεια”.\nΗ συνέχεια- και η τραγική κατάληξη- είναι γνωστή, με τον Ζακ να μπαίνει στο κοσμηματοπωλείο και να δέχεται το άγριο λιντσάρισμα που, στην συνέχεια, όπως όλα δείχνουν, οδήγησε στο θάνατο του.\nΠροηγούμενη δημοσίευση Μαζική κινητοποίηση των συνταξιούχων για την κατάργηση του θεσμού του επανυπολογισμού\nΕπόμενη δημοσίευση ΠΑΜΕ: Για τη δίκη στις 10 Οκτώβρη των νεολαίων αγωνιστών στο άγαλμα του Τρούμαν


"ΝΟΣΗΛΕΥΤΙΚΗ ΤΟΥ ΑΥΡΙΟ" - ΕΤΑΙΡΙΕΣ ΝΟΣΗΛΕΥΤΙΚΗΣ ΥΠΟΣΤΗΡΙΞΗΣ\nAdmin Την / Το 17th Νοέμβριος 2013, 7:11 pm\n4.3 ΕΤΑΙΡΕΙΕΣ ΝΟΣΗΛΕΥΤΙΚΗΣ ΥΠΟΣΤΗΡΙΞΗΣ\nΟ Νοσηλευτής ως ελεύθερος επαγγελματίας ασφαλίζεται στον OAEE σύμφωνα με τις κείμενες διατάξεις και εκδίδει Δελτίο Παροχής Υπηρεσιών. Εκτός της ατομικής απασχόλησης στην κοινότητα, η οποία είναι δυνατή κάτω από συγκεκριμένες προϋποθέσεις και περιγράφεται σε άλλο σημείο, έχει τη δυνατότητα συνεργασίας με «Εταιρείες Νοσηλευτικής Υποστήριξης». Οι Εταιρείες αυτές είναι υποχρεωμένες να έχουν επιστημονικά υπεύθυνο νοσηλευτή κάτοχο μεταπτυχιακού ο οποίος και είναι υπεύθυνος για την εκπόνηση και εφαρμογή προγράμματος εκπαίδευσης μικρής διάρκειας σε όλους τους νοσηλευτές συνεργάτες αλλά και τους βοηθούς νοσηλευτών που θα έχουν υπαλληλική σχέση.\nΟι Εταιρείες Νοσηλευτικής Υποστήριξης περιλαμβάνουν τουλάχιστον τις παρακάτω δυο δραστηριότητες:\n1.\tΤην παροχή «προσωπικών νοσηλευτών ή βοηθών νοσηλευτών» κατά τη διάρκεια νοσηλείας σε δομή παροχής υπηρεσιών υγείας, στις περιπτώσεις που αυτό κρίνεται απαραίτητο ή το επιθυμεί ο ίδιος ο ασθενής. Σε αυτή την περίπτωση ο νοσηλευτής αμείβεται άμεσα από τον ασθενή ενώ ο βοηθός νοσηλευτή από την εταιρεία.\n2.\tΤην παροχή νοσηλευτών σε νοσηλευτικά ιδρύματα για την κάλυψη συγκεκριμένων αναγκών χρονικά προσδιορισμένων. Σε αυτή την περίπτωση ο νοσηλευτής αμείβεται από την Εταιρεία Νοσηλευτικής Υποστήριξης η οποία με τη σειρά της αμείβεται από το νοσηλευτικό ίδρυμα\nΟι προσωπικοί νοσηλευτές έρχονται να αντικαταστήσουν τις αποκλειστικές νοσοκόμες με βασικές όμως διαφορές. Οι προσωπικοί νοσηλευτές παρέχουν πλήρη νοσηλευτική φροντίδα στον ασθενή χρησιμοποιώντας τις υποδομές και τα υλικά του νοσοκομείου. Εφόσον αποτελούν επιλογή του ασθενή είναι ατομικά υπεύθυνοι για την παροχή των υπηρεσιών τους και ελέγχονται για αυτές από εξουσιοδοτημένους νοσηλευτές του φορέα παροχής φροντίδας ενώ συνεργάζονται με τους νοσηλευτές του τμήματος που νοσηλεύεται ο ασθενής. Έχουν πρόσβαση και συμπληρώνουν υπεύθυνα το νοσηλευτικό φάκελο υπό τον έλεγχο του υπευθύνου βάρδιας και της προϊσταμένης του τμήματος. Στην περίπτωση που η απασχόλησή τους κρίνεται αναγκαία λόγω συνθηκών από τον θεράποντα ιατρό και τη Δ/ντρια Νοσηλευτικής υπηρεσίας ή την Υποδιευθύντρια Κλινικών Θεμάτων το κόστος καλύπτεται από τα ασφαλιστικά ταμεία ανάλογα με ότι συνέβαινε με τις «αποκλειστικές». Οι προσωπικοί νοσηλευτές πληρώνονται απευθείας από τον ασθενή χορηγώντας απόδειξη παροχής υπηρεσιών. Η οικονομική σχέση της Εταιρείας με τον αυτοαπασχολούμενο νοσηλευτή αποτελεί ποσοστό της αμοιβής του.\nΟι εταιρείες νοσηλευτικής υποστήριξης μπορούν να προσλαμβάνουν και βοηθούς Νοσηλευτών τους οποίους και να διαθέτουν σε ελαφρότερες περιπτώσεις ή όταν ο ασθενής χρειάζεται ή επιθυμεί μόνο ατομική φροντίδα και βοήθεια στην αυτοφροντίδα. Σε αυτές τις περιπτώσεις η ευθύνη της νοσηλείας του ασθενή συνεχίζει να ανήκει στο νοσηλευτικό προσωπικό του τμήματος. Ο βοηθός Νοσηλευτή δεν είναι ελεύθερος επαγγελματίας και πληρώνεται μέσω της εταιρείας στην οποία είναι υπάλληλος με σύμβαση ορισμένου χρόνου ή/και μερικής απασχόλησης. Σε αυτή την περίπτωση ο ασθενής πληρώνει την εταιρεία και λαμβάνει απόδειξη παροχής υπηρεσιών από αυτήν. Οι προσωπικοί Νοσηλευτές και βοηθοί Νοσηλευτών εργάζονται 8ωρο.\nΤα νοσοκομεία και τα ΚΥ λόγω εκτάκτων αναγκών και μειωμένου προσωπικού έχουν ανάγκη κάλυψης των τμημάτων τους σε συγκεκριμένες βάρδιες ή/και συγκεκριμένες περιόδους. Σε αυτή την περίπτωση οι Εταιρείες Νοσηλευτικής Υποστήριξης μπορούν να καλύψουν αυτές τις ανάγκες με τους συνεργαζόμενους νοσηλευτές τους. Η μορφοποίηση της σχέσης και της οικονομικής συνεργασίας ανάμεσα στις Εταιρείες – Νοσοκομείο χρειάζεται περαιτέρω συζήτηση. Οι Νοσηλευτές εκδίδουν απόδειξη παροχής υπηρεσιών προς την εταιρεία για το συγκεκριμένο διάστημα που παρείχε τις υπηρεσίες του στο νοσοκομείο. Το νοσοκομείο και ειδικότερα η Νοσηλευτική Διεύθυνση μπορεί ανά πάσα στιγμή να απαιτήσει την αντικατάσταση κάποιου νοσηλευτή για συγκεκριμένο λόγο.\nΟ σημερινός θεσμός των αποκλειστικών νοσοκόμων στα νοσοκομεία καταργείται.\nΕίναι σίγουρο πως η ανωτέρω πρόταση χρειάζεται περαιτέρω επεξεργασία ως προς το τεχνικό/οικονομικό μέρος της όμως είναι βέβαιο πως με το ίδιο περίπου κόστος που σήμερα πηγαίνει στις αποκλειστικές με αμφιβόλου ποιότητας υπηρεσίες θα έχουμε πολύ καλύτερη ποιοτικά παροχή υπηρεσιών προς τους ασθενείς.\nΗ τρέχουσα ημερομηνία/ώρα είναι 15th Ιανουάριος 2019, 9:11 pm


Πέθανε όπως του έπρεπε, το "μεγαλύτερο καμάκι τουριστριών στην Μεσόγειο" !! - OΛΑ ΘΕΣΣΑΛΟΝΙΚΗ !!! Πέθανε όπως του έπρεπε, το "μεγαλύτερο καμάκι τουριστριών στην Μεσόγειο" !! | OΛΑ ΘΕΣΣΑΛΟΝΙΚΗ !!!\nΠέθανε όπως του έπρεπε, το "μεγαλύτερο καμάκι τουριστριών στην Μεσόγειο" !!\nΟ 63χρονος άνδρας υπέστη καρδιακή προσβολή την Πέμπτη το βράδυ, ενώ έκανε σeξ με 40 χρόνια νεότερη τουρίστρια.\nO «Ρωμαίος του Ρομίνι» άρχισε να γνωρίζει γυναίκες ως πορτιέρης σε κλαμπ.\nΟ ίδιος βέβαια δεν περιοριζόταν στα καθήκοντα της δουλειάς του με τις γυναίκες που γνώριζε.\nΟ χαρακτηρισμένος ως «ο πιο επιτυχημένος εραστής της Ιταλίας» ισχυριζόταν ότι στα νιάτα του θεωρούσε επιτυχία το να... κοιμηθεί με 200 γυναίκες σε ένα καλοκαίρι.\nOΛΑ ΘΕΣΣΑΛΟΝΙΚΗ !!!: Πέθανε όπως του έπρεπε, το "μεγαλύτερο καμάκι τουριστριών στην Μεσόγειο" !!


Πρώτη καταχώρηση: Πέμπτη, 29 Απριλίου 2021, 15:31\nΗ νέα Citroen C4 συνδύασε τη hatchback/coupe γραμμή σε Crossover πακέτο C Cross. Και εδώ στηρίζεται όλη η φιλοσοφία της. Ασφάλεια, χώροι στο εσωτερικό, δύναμη στον κινητήρα και απροβλημάτιστες βόλτες σε επαρχιακούς χωμάτινους δρόμους.\nΤο νέο μοντέλο αποτελεί ένα πολύ δυνατό βήμα, σε ότι έχει να κάνει με τον σχεδιασμό των αυτοκινήτων της Citroën. Έχει ικανοποιητική απόσταση από το έδαφος (15.6 εκ) που σημαίνει ψηλό αμάξωμα και ψηλή θέση οδήγησης.\nΧρησιμοποιεί τροχούς μεγάλης διαμέτρου και περνάει απροβλημάτιστα στις διαδρομές με πέτρες και μικρά νεροφαγώματα. Το αυτοκίνητο της δοκιμής μας, είχε 18 ιντσών ζάντες και ελαστικά 195/60.\nΤην άνεση στο δρόμο την πέτυχαν χάρη στην ανάρτηση που χρησιμοποιεί τα Progressive Hydraulic Cushions. Μάλιστα αυτή η ανάρτηση χρησιμοποιείται από την βασική έκδοση του αυτοκινήτου.\nΟδηγήσαμε σε άσφαλτο και χώμα το C-Cross και αυτό που παρατηρήσαμε είναι το πόσο άνετα κινείται χωρίς να μεταφέρει σε οδηγό και επιβάτες τους ενοχλητικούς κραδασμούς. Άλλωστε η Citroen έχει παράδοση στις αναρτήσεις .\nΕίναι μέσα στα γονίδια της για περισσότερα από 100 χρόνια. Και πάντα πρωτοπορεί σε οτιδήποτε παρουσιάζει.Οι Γάλλοι υποστηρίζουν ότι για τη συγκεκριμένη τεχνολογία στην ανάρτηση έχουν κατατεθεί 20 πατέντες από τη Citroën.\nΕκτός από την ανάρτηση η Citroen C4 C Cross 1.2 έχει και πολύ καλή ηχομόνωση. Έτσι το ταξίδι γίνεται ευχάριστο και ξεκούραστο. Τα καθίσματα είναι με μαλακά υλικά.\nΤο εσωτερικό του αυτοκινήτου θυμίζει ένα μικρό σαλονάκι που είναι όμως ευρύχωρο. Με πρακτικά σημεία αποθήκευσης αντικειμένων και έξυπνη διαρρύθμιση. Γενναιόδωρος είναι και ο χώρος για τις αποσκευές χάρη στο χαμηλό επίπεδο κατώφλι και το μεγάλο του άνοιγμα. Η χωρητικότητα στο χώρο αποσκευών αγγίζει τα 380 λίτρα. Μάλιστα για μεγαλύτερη ευκολία υπάρχει ένα δάπεδο δύο θέσεων.\nΤο ταμπλό δίνει στους επιβάτες μια διαφορετική αίσθηση χώρου και διαθέσιμου όγκου.Στο τιμόνι με τη μεγάλη κάθετη ακτίνα ενσωματώνονται τα χειριστήρια υποβοήθησης του οδηγού στα αριστερά,καθώς και αυτά για το χειρισμό του συστήματος ψυχαγωγίας στα δεξιά.Ο οδηγός ενημερώνεται εύκολα για τις λειτουργίες του αυτοκινήτου από την οθόνη αφής 10 ιντσών. Νέος σε σχεδίαση είναι ο επιλογέας του αυτόματου κιβωτίου που αφήνει αρκετό ελεύθερο χώρο στην κεντρική κονσόλα.\nΑκόμη υπάρχουν νέα,γυαλιστερά μαύρα paddles (μόνο για τις εκδόσεις με το αυτόματο κιβώτιο ταχυτήτων) που είναι ενσωματωμένα σταθερά πίσω από το τιμόνι και επιτρέπουν άμεσες αλλαγές ταχυτήτων, ανεξάρτητα από τη γωνία του τιμονιού.Το ζεστό και υψηλής τεχνολογίας εσωτερικό του ανεβάζει τον πήχη των απαιτήσεων. Ακόμη ανάλογα με τις επιθυμίες του κάθε πελάτη το Citroen C4 C Cross,μπορεί να διαμορφωθεί με 31 συνδυασμούς εξωτερικής διαμόρφωσης και 6 συνδυασμούς στην καμπίνα των επιβατών.\nΕξωτερικά διακρίνεις την επιβλητική του σιλουέτα. Η αλήθεια είναι ότι οι σχεδιαστές ήθελαν να προχωρήσουν λίγο παραπάνω το C4 αλλά ήταν εγκλωβισμένοι αρχικά στις γραμμές της φίρμας αλλά και στους κανονισμούς που αφορούν την ασφάλεια των πεζών. Οπότε αρκέστηκαν σε κάτι πιο καινούριο και πιο μοντέρνο χωρίς να ξεφεύγουν από τα όρια. Στο μπροστινό μέρος διακρίνεις τους προβολείς LED,τη μάσκα και τους αεραγωγούς ενώ πίσω την αεροτομή που «χωρίζει» στα δύο το μεγάλο κρύσταλλο. Η αεροτομή ενισχύει τη sport διάθεση ενώ η ελαφρώς κεκλιμένη οροφή με τα 3 πλευρικά παράθυρα, αποτελούν παραπομπή στο εμβληματικό Citroën GS.\nΟι κοντοί πρόβολοι εμπρός και πίσω, σε συνδυασμό με τους τροχούς μεγάλης διαμέτρου και την απόσταση από το έδαφος των 156 mm, δίνουν στο αυτοκίνητο έναν ξεχωριστό δυναμισμό.\nΌμορφα είναι και τα προστατευτικά πλαστικά και τα airbumps που βρίσκονται χαμηλά στις πόρτες. Είναι σαφέστατη η προσέγγιση της εταιρείας σε μοντέλα με χαρακτήρα Crossover/SUV.\nΠριν αναφερθούμε στις εντυπώσεις μας από την οδηγική μας εμπειρία να δούμε και τον κινητήρα. Κάτω από το καπό φιλοξενεί έναν 3κύλινδρο τεχνολογίας PureTech turbo βενζινοκινητήρα 1.200 κ.εκ. που αποδίδει 130 ίππους. Η ροπή είναι 230 Nm. Ο κινητήρας αυτός συνδυάζεται με το πολύ καλό αυτόματο κιβώτιο 8 σχέσεων .\nΠολύ απλά οι Γάλλοι κατάφεραν να κάνουν και έναν καλό συνδυασμό από πλευράς κινητήρα και κιβωτίου με ένα ευρύχωρο αμάξωμα (μήκος/πλάτος/ύψος, 4.360 χλστ./1.800 χλστ./1.525 χλστ. αντίστοιχα) για να ικανοποιήσουν και τον απαιτητικό οικογενειάρχη.\nΑς δούμε το Citroen C 4 C Cross και στον δρόμο. Το αυτοκίνητο «κάθεται» σωστά και δεν σε προβληματίζει. Ο οδηγός εύκολα αποκτά την εμπιστοσύνη που θέλει. Στις στροφές δεν γέρνει το αμάξωμα και το βασικότερο δεν σε φοβίζει. Η ανάρτηση είναι υποδειγματική.\nΣτην εθνική οδό με σταθερή ταχύτητα 135 χιλιόμετρα το αυτοκίνητο «κάθεται» καλά και το ταξίδι είναι ξεκούραστο.\nΤο σύστημα διεύθυνσης είναι κάπως ελαφρύ – οι μηχανικοί έδωσαν προτεραιότητα στην άνεση- αλλά δεν προβληματίζει. Το C 4 είναι ιδιαίτερα σταθερό ενώ τα φρένα του περισσότερο από ικανοποιητικά. Ακόμη και σε δρόμους με στροφές και κατηφόρες δεν παρουσίασαν σημάδια κόπωσης.\nΟδηγώντας όχι οικονομικά και σε μικτές διαδρομές η κατανάλωση είναι ικανοποιητική. Στον 3D πίνακα οργάνων έγραψε 8.5 l/100km. Η επίσημη εργοστασιακή μέτρηση (κατανάλωση WLTP) είναι 5.9 λίτρα/100 χλμ. Ακόμη σύμφωνα με τις εργοστασιακές μετρήσεις η τελική ταχύτητα είναι 200 χλμ./ώρα και η επιτάχυνση 0-100: 9.4 δευτερόλεπτα. Η τιμή εκκίνησης του C4 είναι 17.950 ευρώ ενώ το αυτοκίνητο της δόκιμης μας κοστίζει 23.650 ευρώ.\nCitroen C4 c Cross 1.2 130 EAT 8\nΕπιτάχυνση 0-100: 9.4 δευτ.\nΕκπομπές ρύπων WLTP: 130 γρμ./χλμ.\nΤελευταία ενημέρωση: Πέμπτη, 29 Απριλίου 2021, 15:31\nCitroen C 4 C Cross


Παράλογος Κλεισθένης: Δήμαρχος με 50,2% αλλά χωρίς απόλυτη πλειοψηφία!\nΠΑΡΑΛΟΓΟΣ ΚΛΕΙΣΘΕΝΗΣ: ΔΗΜΑΡΧΟΣ ΜΕ 50,2% ΑΛΛΑ ΧΩΡΙΣ ΑΠΟΛΥΤΗ ΠΛΕΙΟΨΗΦΙΑ! από Λευτέρης Ζαβλιάρης article https://www.voria.gr/article/orestiada-dimarchos-me-5026-alla-choris-apoliti-pliopsifia Ο δήμαρχος Ορεστιάδας Βασίλης Μαυρίδης παρότι εξελέγη από την πρώτη Κυριακή με 50,26%, δεν έχει την απόλυτη πλειοψηφία στο δημοτικό συμβούλιο 06.06.2019 16:01\n06/06/2019, 16:01 |\nΟ δήμαρχος Ορεστιάδας Βασίλης Μαυρίδης παρότι εξελέγη από την πρώτη Κυριακή με 50,26%, δεν έχει την απόλυτη πλειοψηφία στο δημοτικό συμβούλιο\n«Θύμα» ενός πρωτοφανούς παράδοξου της απλής αναλογικής που έχει φέρει ο «Κλεισθένης» έπεσε ο δήμαρχος Ορεστιάδας Βασίλης Μαυρίδης στις φετινές αυτοδιοικητικές εκλογές.\nΟ κ. Μαυρίδης πέτυχε την επανεκλογή του στον δημαρχιακό θώκο και μάλιστα απο την πρώτη Κυριακή με ποσοστό 50,26%, την ώρα που η Μαρία Γκουγκουσίδου που ακολουθεί στη δεύτερη θέση έλαβε το 23,11% των ψήφων.\nΩστόσο, λόγω της απλής αναλογικής και του εκλογικού μέτρου, στην κατανομή των εδρών ο δήμαρχος Ορεστιάδας, παρότι το ποσοστό που ξεπερνά το 50% της λαϊκής ετυμηγορίας, δεν εξασφάλισε την πλειοψηφία στο δημοτικό συμβούλιο, αφού στο 33μελές σώμα έχει κερδίσει 16 έδρες αντί για τις απαιτούμενες 17. Δηλαδή, ο συνδυασμός του νέου δημάρχου έχει εξασφαλίσει την εμποστοσύνη άνω του μισού εκλογικού σώματος, χωρίς να έχει πάνω από τις μισές έδρες στο δημοτικό συμβούλιο για να μπορέσει να εφαρμόσει το πρόγραμμά του, σύμφωνα με την εντολή των δημοτών.\nΌπως λέει ο κ. Μαυρίδης στη Voria.gr, «το συγκεκριμένο γεγονός είναι ένα χαρακτηριστικό της παραδοξότητας του Κλεισθένη, αφού παρά το 50% και πλέον της λαϊκής ετυμηγορίας της Ορεστιάδας δεν μπορούμε να λάβουμε την απόλυτη πλειοψηφία. Αυτό βέβαια δεν μας πτοεί καθώς είναι δυνατό να βρούμε τις απαραίτητες συναινέσεις, αλλά δεν μπόρεί να μην επισημάνουμε ότι αδικούμαστε από τον Κλεισθένη».\nΟ ίδιος κατέθεσε αίτημα επανακατεμέτρησης στο Πρωτοδικείο και, όπως εξήγησε στη Voria, «πιθανότατα από τη μετατροπή πολλών άκυρων ψηφοδελτίων σε έγκυρα η διαφορά θα αυξηθεί. Ωστόσο πρέπει να γίνει ένσταση για να πάρει η παράταξη μας τη 17η έδρα, κάτι που δεν προτίθεμαι να κάνω».\nΕπιστολή σε Χαρίτση\nΓια το πρωτοφανές αυτό περιστατικό που επέφερε η απλή αναλογική στον δήμαρχο της ακριτικής πόλης του Έβρου, ο κ. Μαυρίδης απέστειλε σχετική επιστολή προς τον υπουργό Εσωτερικών Αλέξη Χαρίτση, εξηγώντας το παράλογο του γεγονότος να έχει κερδίσει εκλογές από την πρώτη Κυριακή στον δήμο, όμως δεν μπορεί να έχει την απόλυτη πλειοψηφία στο δημοτικό συμβούλιο.\n«Οι συνδημότες μας αποφάσισαν ΠΛΕΙΟΨΗΦΙΚΑ, σε ποσοστό άνω του 50%, ΑΠΟ ΤΗΝ ΠΡΩΤΗ ΚΥΡΙΑΚΗ, να μας δώσουν την πλειοψηφία των εδρών του Δ.Σ. και ο νόμος-έκτρωμα μας καθιστά ΜΕΙΟΨΗΦΙΑ», αναφέρει χαρακτηριστικά ο δήμαρχος Ορεστιάδας, επισημαίοντας ότι «σας είχαμε επισημάνει πολλές από τις «ατέλειες» του «ΚΛΕΙΣΘΕΝΗ» τόσο ως Δήμαρχος Ορεστιάδας όσο και ως Π.Ε.Δ. ΑΜΘ και Κ.Ε.Δ.Ε, αλλά δεν μας «ακούσατε». Για να είμαι ακριβοδίκαιος, μας ακούσατε αλλά δεν υιοθετήσατε τις προτάσεις μας. Στη δημοκρατία μας, το ύψιστο δικαίωμα του σεβασμού της λαϊκής ετυμηγορίας, λόγω του νόμου που εσείς ψηφίσατε, ΕΞΑΛΕΙΦΕΤΑΙ».\n«Εμείς, θα καταφέρουμε να υπηρετήσουμε τους συνδημότες μας και να λειτουργήσουμε το ΔΗΜΟ μας. είς, όμως, οφείλετε μια τεράστια Συγγνώμη στους συνδημότες μου, διότι, στην πράξη πλέον και όχι σε θεωρητικό επίπεδο, δεν σεβαστήκατε την πλειοψηφική απόφασή τους», τονίζει στην επιστολή του ο κ. Βασίλης Μαυρίδης.


Αρχική Media Σοκαριστική εξομολόγηση από τον Τάσο Ξιαρχό! Πήγα σε ένα μαγαζί με γνωστό...\nΟ ίδιος, με αφορμή και τις πρόσφατες καταγγελίες που βλέπουν το φως της δημοσιότητας για σεξουαλική παρενόχληση, δήλωσε: «Βιασμός δεν είναι μόνο σεξουαλικός, λεκτικός. Είναι και να φυτέψεις ένα μικρό σπόρο σε έναν εγκέφαλο, όπου κουβαλά ένα δέντρο με πολλές ατασθαλίες κι απωθημένα… Αυτό που είδαν τα μάτια μου εκείνο το βράδυ, κάποιος άλλο μπορεί να κυλούσε… Θα πω μόνο αυτό. Όταν σε δείχνουν με το δάχτυλο και σου λένε πόσο κάνεις είναι πολύ άσχημο. Πήγα σε ένα χώρο με ένα άνθρωπο που γνωρίζετε μάλλον. Ένιωθα σοκαρισμένος με αυτό που έβλεπα. Και ένας μεγάλος κύριος ρώτησε το μπάρμαν. Ο νεαρός πόσο κάνει; Βρέθηκα σε ένα χώρο σε ένα μπαρ στην Πατησίων, πολύ βρώμικο μέρος.\nΉμουν από τους λίγους ενήλικες… Αυτό έγινε 10 χρόνια πριν. Είμαι πονηρεμένος κι έφυγα. Μου είπε πάμε μια βόλτα κι ήταν χειριστικός. Αυτός που με πήγε ήταν ένας άνθρωπος που θαυμάζω και τον θεωρώ αξιόλογο, μπορείς να σε μαγνητίσει και να σε ζαλίσει… Τα υπόλοιπα αγόρια εκεί με είδαν σαν απειλή. Επειδή ήμουν λευκός. Υπάρχουν βρώμικα μυαλά και βρώμικα μέρη. Οι πελάτες είναι Έλληνες ή Ευρωπαίοι μεγάλης ηλικίας κι αυτή είναι μία από τις περιπτώσεις που λέω.»